कमल हासन आैर श्यामक डाबर की हाल ही में क्वीन एलिजाबेथ 2 से मुलाकात हुई है। दरअसल, वे ब्रिटेन के भारत के साथ संबंधों को सेलिब्रेट करने के लिए रखे गए कार्यक्रम इंडो- यूके कल्चरल एक्सचेंज सेलिब्रेशन 2017 के तहत पहुंचे थे।
दोनों ने अपनी कुछ तस्वीरें सोशल मीडिया पर भी शेयर की हैं। बता दें, बकिंघम पैलेस में विजिट के लिए प्रधानमंत्री नरेंद्र मोदी ने कमल हासन का नाम तय किया था। कमल ने बताया, ‘क्वीन एलिजाबेथ अच्छी दिख रही थीं।
मुलाकात के दौरान उन्होंने अपनी भारत यात्रा को भी याद किया था। क्योंकि वहां पर काफी सारे लोग थे इसलिए हमारी मुलाकात बहुत छोटी सी रही। मुझे याद है जब वे भारत आई थीं तो वे मेरी फिल्म के सेट पर भी पहुंची थीं। शायद उनकी जिंदगी की वह पहली शूटिंग हो जहां वे पहुंची थीं।
hin_Deva hin_Deva hin_Deva